Keip Bretono Aukštikalnių nacionalinis parkas
Keip Bretono Aukštikalnių nacionalinis parkas (angl. Cape Breton Highlands National Park; pranc. parc national des Hautes-Terres-du-Cap-Breton) – Kanadoje, Naujosios Škotijos provincijoje, Keip Bretono saloje esantis nacionalinis parkas. Įkurtas 1936 m. Aušktikalnių Kraštovaizdis būdingas taigai, tundrai, žemutinėje parko dalyje – mišriesiems ir plačialapiams miškams. Parke telkšo du gėlavandeniai ežerai. Yra kelios upės. Prie Atlanto vandenyno įrengti paplūdimiai, stovyklavietės, parką kertą vaizdingas pėsčiųjų takas. Taip pat yra golfo aikštynas. Nuo 2014 m. pradėti taigos miškotvarkos darbai. Parke sutinkami dvi pelėdinių paukščių, trys vanagų rūšys, pelėsakaliai, baltagalviai jūriniai ereliai, šiauriniai padūkėliai, ne viena banginių, ruonių rūšys, delfinai, taip pat įvairios gyvatės, vėžliai, kanadinės lūšys, rudosios lūšys, kojotai, juodieji lokiai, lapės, meškėnai, amerikinės kiaunės, kanadiniai bebrai, kanadinės audinės, šermuonėliai, ūdros, skunkai, amerikiniai baltieji kiškiai, briedžiai. 2009 m. 19-metė dainininkė Teilor Mičel (Taylor Mitchell) parke tapo bene vienintele kojotų auka Šiaurės Amerikoje.